techiaith/cofnodycynulliad_en-cy huggingface dataset:
English: I recognise the points the Member made, following the report that was published following the unannounced inspections that Healthcare Inspectorate Wales undertook in October of last year. Some immediate actions were taken and they have recruited more staff into the midwifery service within Cwm Taf. And it's important to recognise that this isn't just about the point at which people give birth, it's actually about the support and encouragement given beforehand. And, again, midwives are a really important part of that. But, actually, there are many other drivers around whether people are prepared to initiate, and then continue, breast feeding as well. So it's about how different parts of our system work together, as well as, as I've said, the social drivers too. I can say that my expectation is that Cwm Taf will be Birthrate Plus compliant - they will have the right number of midwives, for the births that are expected, to do their job, both within the community and within the way in which we are rearranging midwifery and maternity settings as well.
Welsh: Rwy'n cydnabod y pwyntiau y mae'r Aelod yn eu gwneud, yn dilyn yr adroddiad a gyhoeddwyd yn dilyn yr arolygiadau dirybudd a gynhaliwyd gan Arolygiaeth Gofal Iechyd Cymru ym mis Hydref y llynedd. Cymerwyd rhai camau gweithredu ar unwaith ac maent wedi recriwtio mwy o staff i'r gwasanaeth bydwreigiaeth yng Nghwm Taf. Ac mae'n bwysig cydnabod nad yw hyn yn ymwneud yn unig â'r adeg pan fo mamau'n rhoi genedigaeth, mae'n ymwneud â'r anogaeth a'r cymorth a roddir iddynt ymlaen llaw mewn gwirionedd. Ac unwaith eto, mae bydwragedd yn rhan bwysig iawn o hynny. Ond mewn gwirionedd, mae nifer o ffactorau eraill yn dylanwadu ar nifer y mamau sy'n barod i ddechrau, a pharhau, i fwydo ar y fron hefyd. Felly mae'n ymwneud â'r modd y mae gwahanol rannau o'n system yn gweithio gyda'i gilydd, yn ogystal â ffactorau cymdeithasol, fel y dywedais. Gallaf ddweud fy mod yn disgwyl y bydd Cwm Taf yn cydymffurfio â Birthrate Plus - bydd ganddynt y nifer gywir o fydwragedd, ar gyfer y genedigaethau a ddisgwylir, i allu gwneud eu gwaith, o fewn y gymuned ac o fewn y ffordd rydym yn aildrefnu lleoliadau bydwreigiaeth a mamolaeth yn ogystal.
English: People affected with miners' pneumoconiosis are able to access the relevant lung function tests, chest x-ray, and, where appropriate, CT scan. We also have important work being taken forward through the respiratory health implementation plan, to improve respiratory services in Wales more broadly.
Welsh: Mae pobl sy'n dioddef o niwmoconiosis y glowyr yn gallu cael mynediad at brofion perthnasol, fel prawf gweithrediad yr ysgyfaint, pelydr-x o'r frest, a sgan CT lle bo'n briodol. Mae gwaith pwysig yn cael ei wneud hefyd drwy'r cynllun cyflawni ar gyfer iechyd anadlol, i wella gwasanaethau anadlol yng Nghymru yn fwy cyffredinol.
English: I thank the Minister for his answer. My office has been contacted by a former coal miner, who has raised concerns that cases of pneumoconiosis may be going undetected due to outdated diagnostic procedures, and that pneumoconiosis can be difficult to diagnose because the symptoms that are associated with it, like coughing and shortness of breath, can be indicative of a wide range of illnesses. The usual course of action for suspected cases is to refer the patient for an x-ray. However, only late-stage pneumoconiosis tends to be picked up by x-rays, and early-stage cases can pass undetected. Former miners face injustice on many fronts; the least they deserve is the peace of mind that they're given the best possible chance of treating this cruel disease. The most effective diagnostic tool is a CT scan. Will the Minister commit to providing CT scans as the default diagnostic tool for former coal miners, who are at high risk of suffering from black lung, as coal miners' pneumoconiosis is often referred to?
Welsh: Diolch i'r Gweinidog am ei ateb. Mae cyn-löwr wedi cysylltu â fy swyddfa i fynegi pryderon y gall pobl fod yn dioddef o niwmoconiosis yn ddiarwybod iddynt oherwydd gweithdrefnau diagnostig hen ffasiwn, ac y gall fod yn anodd gwneud diagnosis o niwmoconiosis oherwydd bod y symptomau sy'n gysylltiedig ag ef, fel pesychu a thrafferthion anadlu, yn gallu bod yn arwydd o amrywiaeth eang o anhwylderau. Y cam gweithredu arferol ar gyfer achosion tybiedig yw trefnu pelydr-x ar gyfer y claf. Fodd bynnag, nid yw pelydr-x ond yn tueddu i ddal niwmoconiosis cyfnod hwyr, ac mae modd i achosion cyfnod cynnar fynd heb eu canfod. Mae cyn-lowyr yn wynebu anghyfiawnder mewn sawl ffordd; y lleiaf y maent yn ei haeddu yw'r tawelwch meddwl eu bod yn cael y cyfle gorau posibl i drin yr afiechyd creulon hwn. Sgan CT yw'r arf diagnostig mwyaf effeithiol. A wnaiff y Gweinidog ymrwymo i ddarparu sganiau CT fel yr arf diagnostig diofyn ar gyfer cyn-lowyr, sy'n wynebu risg uchel o ddioddef o glefyd y llwch, fel y gelwir niwmoconiosis y glowyr yn aml?
English: I would expect the appropriate use of diagnostic tools, as opposed to saying, 'Someone is a former miner, therefore they'll have a CT scan'. It's about understanding the symptoms they come in with. Because, actually, pneumoconiosis in its early stages is asymptomatic - it can take some time, depending on the person and their own make-up, as to when it becomes symptomatic, and how that's done. And you are right that some forms of scanning are not appropriate, and don't pick that up. It is actually why the respiratory improvement programme, which is led by clinicians, is so important to understand the evidence base of what's the right treatment, the right diagnosis, and at which point. So, it is really about taking that evidence base. And, importantly, this is an area where clinicians themselves are getting to a point of consensus. And there's real leadership within the health service, not because a politician has demanded it, but because they recognise there's a better way to use resources, a better way to improve the job that they're doing, and, crucially, to improve the care that they provide for people in every part of the country.
Welsh: Buaswn yn disgwyl defnydd priodol o arfau diagnostig, yn hytrach na dweud, 'Mae rhywun yn gyn-löwr, felly byddant yn cael sgan CT'. Mae'n ymwneud â deall y symptomau sydd ganddynt. Oherwydd, mewn gwirionedd, mae niwmoconiosis yn asymptomatig ar y camau cynnar - gall gymryd peth amser, yn dibynnu ar y person a'u cyfansoddiad, o ran pryd y bydd symptomau'n ymddangos, a sut y digwydd hynny. Ac rydych yn gywir yn dweud nad yw rhai mathau o sganiau'n briodol, ac nad ydynt yn dal niwmoconiosis yn y cyfnod cynnar. Mewn gwirionedd, dyna pam fod y rhaglen wella anadlol, sy'n cael ei harwain gan glinigwyr, mor bwysig i ddeall y sylfaen dystiolaeth mewn perthynas â'r driniaeth gywir, y diagnosis cywir, ac ar ba bwynt. Felly, mae'n ymwneud mewn gwirionedd â sicrhau'r sylfaen dystiolaeth honno. Ac yn bwysicach, mae hwn yn faes lle mae clinigwyr eu hunain yn dod i gonsensws. Ac mae yna arweiniad gwirioneddol o fewn y gwasanaeth iechyd, nid oherwydd bod gwleidydd wedi galw amdano, ond oherwydd eu bod yn cydnabod bod yna ffordd well o ddefnyddio adnoddau, ffordd well o wella'r gwaith y maent yn ei wneud, ac yn hollbwysig, ffordd well o wella'r gofal y maent yn ei ddarparu i bobl ym mhob rhan o'r wlad.
English: Improving health for everyone is a central ambition of 'Prosperity for All' and 'A Healthier Wales'. Welsh Government, in partnership with Public Health Wales, health boards and local authorities, are working to deliver our priorities to improve population health. Central to this is support for targeted interventions to encourage healthier lifestyles.
Welsh: Mae gwella iechyd pawb yn un o uchelgeisiau canolog 'Ffyniant i Bawb' a 'Cymru Iachach'. Mae Llywodraeth Cymru, mewn partneriaeth gyda Iechyd Cyhoeddus Cymru, byrddau iechyd ac awdurdodau lleol, yn gweithio i gyflawni ein blaenoriaethau i wella iechyd y boblogaeth. Mae cymorth ar gyfer ymyriadau wedi'u targedu, i annog ffyrdd iachach o fyw, yn ganolog i hyn.
English: Thank you for that, Minister. As we heard earlier, smoking is still the biggest cause of preventable death and health inequality in Wales. And, over the last few years, the rate of progress in reducing smoking prevalence has largely stalled. One effective way of driving down smoking rates, particularly perhaps in more deprived areas, is community-based actions to help people stop smoking. Will you consider incorporating those community-based actions into the £100 million health transformation plans?
Welsh: Diolch i chi am hynny, Weinidog. Fel y clywsom yn gynharach, ysmygu yw prif achos marwolaeth ataliadwy ac anghydraddoldeb iechyd yng Nghymru o hyd. A dros yr ychydig flynyddoedd diwethaf, mae cyfradd y cynnydd o ran lleihau cyfraddau ysmygu wedi arafu'n fawr. Un ffordd effeithiol o ostwng cyfraddau ysmygu, yn arbennig mewn ardaloedd mwy difreintiedig efallai, yw camau gweithredu cymunedol i helpu pobl i roi'r gorau i ysmygu. A wnewch chi ystyried cynnwys y camau gweithredu cymunedol hyn yn y cynlluniau trawsnewid iechyd gwerth £100 miliwn?
English: People regularly ask how the transformation fund can be used to support a different range of activities. I think this is straightforward public health work, and how we support people to quit, how we have healthier messages about not taking up smoking in the first place, and then how we support people to reduce and then stop smoking as well. Our vision is to have a smoke-free society, and there are various stages to that point. I'm interested, as I said in answer to earlier questions, in the evidence base about what is the most effective smoking cessation service, and what is the most effective way to have the conversation about smoking, and the impact that has, not just on the person who is smoking, but people around them, to try to persuade more and more people to take action and to quit. Then it's about how we help people. And of course, it is entirely appropriate that your question is asked today, on what I recognised earlier is No Smoking Day.
Welsh: Mae pobl yn gofyn yn rheolaidd sut y gellir defnyddio'r gronfa drawsnewid i gefnogi amrywiaeth wahanol o weithgareddau. Credaf fod hwn yn fater iechyd cyhoeddus uniongyrchol, a sut y gallwn helpu pobl i roi'r gorau i ysmygu, sut y mae gennym negeseuon iachach ynglŷn â pheidio â dechrau ysmygu yn y lle cyntaf, a sut rydym yn helpu pobl i ysmygu llai ac yna i roi'r gorau i ysmygu hefyd. Ein gweledigaeth yw cael cymdeithas ddi-fwg, a cheir camau amrywiol i gyrraedd y pwynt hwnnw. Mae gennyf ddiddordeb, fel y dywedais mewn ateb i gwestiynau cynharach, yn y sylfaen dystiolaeth o ran beth yw'r gwasanaeth mwyaf effeithiol ar gyfer rhoi'r gorau i ysmygu, a beth yw'r ffordd fwyaf effeithiol o gael y sgwrs am ysmygu, a'r effaith y mae hynny'n ei chael, nid yn unig ar y person sy'n ysmygu, ond y bobl o'u cwmpas, er mwyn ceisio darbwyllo mwy a mwy o bobl i weithredu ac i roi'r gorau iddi. Yna mae'n ymwneud â sut y gallwn helpu pobl. Ac wrth gwrs, mae'n gwbl briodol eich bod yn gofyn eich cwestiwn heddiw, a hithau'n Ddiwrnod Dim Smygu, fel y nodais yn gynharach.
English: Our neurological conditions plan sets out the Welsh Government's commitment to ensuring those affected by any kind of neurological condition have timely access to high-quality pathways of care irrespective of where they live and whether they're delivered through hospital or community settings.
Welsh: Mae ein cynllun cyflyrau niwrolegol yn nodi ymrwymiad Llywodraeth Cymru i sicrhau bod y rheini sy'n dioddef o unrhyw fath o gyflwr niwrolegol yn cael mynediad amserol at lwybrau gofal o ansawdd uchel ni waeth ble maent yn byw a ph'un a ydynt yn cael eu darparu mewn ysbytai neu leoliadau cymunedol.
English: Thank you for that. Last week, I had the pleasure of hosting the cerebral palsy register for Wales launch event in the Senedd. The register, which will be the first national register in Great Britain, will record symptoms, assessments and ongoing care for people living with cerebral palsy collected by health professionals and stored anonymously on NHS systems. This could then be used to make long-term sustainable changes in service provision, making a real clinical difference, with better understanding of the population of people who have cerebral palsy and an ability to plan for the right services in the right place, initially starting as a pilot in Powys, before being rolled out across Wales. But it's currently dependent on charitable funding, and the register's creators have said that it will need to be fully integrated into NHS Wales to ensure its survival. Given that the Welsh Government - yourself - has said that you are supportive of the initiative, and that's been greatly welcomed, what action can you outline about the assistance that you propose to provide to support the register as this moves forward?
Welsh: Diolch i chi am hynny. Yr wythnos diwethaf, cefais y pleser o gynnal digwyddiad i lansio cofrestr parlys yr ymennydd Cymru yn y Senedd. Bydd y gofrestr, sef y gofrestr genedlaethol gyntaf ym Mhrydain, yn cofnodi symptomau, asesiadau a gofal parhaus ar gyfer pobl sy'n byw gyda pharlys yr ymennydd wedi'u casglu gan weithwyr iechyd proffesiynol a'u storio'n ddienw ar systemau'r GIG. Bydd yn bosibl defnyddio'r rhain wedyn i wneud newidiadau cynaliadwy hirdymor yn y ddarpariaeth o wasanaethau, ac i wneud gwahaniaeth clinigol go iawn, gyda gwell dealltwriaeth o'r boblogaeth o bobl sydd â pharlys yr ymennydd a gallu i gynllunio ar gyfer y gwasanaethau cywir yn y lle cywir, gan ddechrau fel cynllun peilot ym Mhowys, cyn ei gyflwyno ledled Cymru. Ond mae'n ddibynnol ar arian elusennol ar hyn o bryd, ac mae'r rhai a greodd y gofrestr wedi dweud y bydd angen ei hintegreiddio'n llawn yn y GIG yng Nghymru er mwyn sicrhau y bydd yn goroesi. O gofio bod Llywodraeth Cymru - chi - wedi dweud eich bod yn cefnogi'r fenter, ac mae hynny wedi'i groesawu'n fawr, pa gamau y gallwch eu hamlinellu o ran y cymorth rydych yn bwriadu ei gynnig i gefnogi'r gofrestr yn y dyfodol?
English: I had the opportunity to visit the Bobath centre the day after the launch of the register and it was part of the discussions that we had. So, I'm interested in the evidence base that's going to be generated from the work in Powys, and it's been really helpful that there's been engagement with a range of different people in trying to create that in the first place, because part of what we need to do is to make sure that in creating something initially, it's not created in a way that makes it incompatible with the way you deliver the rest of health and care. That's why they're looking to make sure that it's compatible with the Welsh community care information system, otherwise known as WCCIS. So, that's been really helpful. As we learn more about the project that is starting in Powys, we'll then have an understanding not only of the benefit, to make sure it's actually properly integrated in the way we want to deliver health and care, but then the choices, if we're going to then roll that out successfully across Wales. So. we'll have more information, and we'll then have a responsibility to make choices about if and how we'll see that rolled out across the country.
Welsh: Cefais gyfle i ymweld â chanolfan Bobath y diwrnod ar ôl lansiad y gofrestr ac roedd yn rhan o'r trafodaethau a gawsom. Felly, mae gennyf ddiddordeb yn y sylfaen dystiolaeth a gynhyrchir o'r gwaith ym Mhowys, ac mae'r ymgysylltiad a fu ag amrywiaeth o wahanol bobl wedi bod yn ddefnyddiol iawn wrth geisio creu hynny yn y lle cyntaf, oherwydd rhan o'r hyn sydd angen i ni ei wneud yw sicrhau nad ydym, wrth greu rhywbeth i ddechrau, yn ei greu mewn ffordd sy'n ei wneud yn anghydnaws â'r ffordd rydych yn darparu gweddill y gwasanaethau iechyd a gofal. Dyna pam y maent yn ceisio sicrhau ei fod yn gydnaws â system wybodaeth gofal cymunedol Cymru, a elwir yn WCCIS. Felly, mae hynny wedi bod yn ddefnyddiol iawn. Wrth i ni ddysgu mwy am y prosiect sy'n dechrau ym Mhowys, bydd gennym ddealltwriaeth, nid yn unig o'r manteision, i wneud yn siŵr ei fod wedi'i integreiddio'n briodol o ran y ffordd rydym eisiau darparu iechyd a gofal, ond hefyd ddealltwriaeth o'r dewisiadau, os ydym am ei gyflwyno'n llwyddiannus ledled Cymru. Felly, bydd gennym fwy o wybodaeth, ac yna bydd gennym gyfrifoldeb i wneud dewisiadau ynglŷn ag os a sut byddwn yn ei gyflwyno ledled y wlad.
English: Item 5 on our agenda this afternoon is a statement by the Chair of the Culture, Welsh Language and Communications Committee: the effect of Brexit on the arts, creative industries, heritage and the Welsh language. I call on the Chair of the Culture, Welsh Language and Communications Committee, Bethan Sayed.
Welsh: Eitem 5 ar ein hagenda y prynhawn yma yw datganiad gan Gadeirydd y Pwyllgor Diwylliant, y Gymraeg a Chyfathrebu: effaith Brexit ar y celfyddydau, y diwydiannau creadigol, treftadaeth a'r Gymraeg. Galwaf ar Gadeirydd y Pwyllgor Diwylliant, y Gymraeg a Chyfathrebu, Bethan Sayed.
English: I think most of what David Melding raised was an appeal to the Minister, and I'm sure that the Minister will have heard clearly his comments. I agree in terms of the creative projects, such as Creative Europe, that we should select the networks. It's disappointing that we've had to come to this point, where we will have to select the networks that we want to be part of, but it's important that we have a strategy in place in order to ensure that Wales can continue with those partnerships. Certainly, in terms of the Welsh language, in addition to every other challenge that rural Wales faces, there is also the challenge in terms of the language. I think what's important is that we have the opportunity, through our universities, to ensure that some of those networks continue. Certainly, Aberystwyth University provides various opportunities to visit nations such as the Basque Country, and we will be going there ourselves before too long, in order to develop those linguistic skills that are so important to us as a nation and as a nation that has a unique selling point in terms of the Welsh language.
Welsh: Dwi'n credu bod y rhan fwyaf o'r hyn roedd David Melding yn ei godi yn apelio at y Gweinidog, a dwi'n siŵr bod y Gweinidog wedi clywed yn glir. Dwi'n cytuno o ran y projectau creadigol, Creative Europe, a'n bod ni'n dewis a dethol rhwydweithiau. Mae'n siomedig ein bod ni'n gorfod dod i'r pwynt lle byddwn ni'n dewis a dethol rhwydweithiau byddwn ni'n rhan ohonynt, ond mae'n bwysig ein bod ni'n cael strategaeth yn hynny o beth, i sicrhau bod Cymru yn gallu parhau gyda'r partneriaethau hynny. Ac yn sicr, gyda'r iaith Gymraeg, ar ben pob sialens arall mae Cymru wledig yn ei gael, mae'r sialens wedyn o ran yr iaith. Dwi'n credu beth sydd yn bwysig yw ein bod ni'n cael y cyfleon, drwy'r prifysgolion, i sicrhau bod rhai o'r rhwydweithiau hynny yn parhau. Yn sicr, mae gan Brifysgol Aberystwyth gyfleon amrywiol i fynd i wledydd fel Gwlad y Basg, a byddwn ni'n mynd yna cyn hir, i allu datblygu'r sgiliau ieithyddol hynny sydd yn bwysig inni fel gwlad ac fel gwlad sydd ag USP o ran yr iaith Gymraeg.
English: I would agree with everything you say, and I hear your passion. Especially with regards to music, it was stark for me to read that the Association of British Orchestras said that 20 per cent of their musicians are from the EU, and highlighted the additional cost of arranging work visas for them. So, if we're going to make it very difficult for people to come and base themselves here, or to come and perform here or work here, then that's something that we should all be concerned about. National Dance Company Wales recruits up to 50 per cent of its dancers from Europe. These are skills that our Welsh dancers learn, and can take that on board and nurture future relations with. So, I think what you've said is very strong, and I hope that your Minister has heard and can take forward those concerns on a UK level, and acknowledge the importance of cultural networking and advances here in Wales.
Welsh: Buaswn yn cytuno â phopeth rydych yn ei ddweud, ac rwy'n teimlo eich angerdd. Yn enwedig mewn perthynas â cherddoriaeth, cefais fy synnu wrth ddarllen bod Cymdeithas Cerddorfeydd Prydain wedi dweud bod 20 y cant o'u cerddorion yn dod o'r UE, a'u bod wedi amlygu'r gost ychwanegol o drefnu fisâu gwaith ar eu cyfer. Felly, os ydym am ei gwneud yn anodd iawn i bobl symud yma, neu i berfformio neu weithio yma, mae hynny'n rhywbeth y dylem i gyd fod yn bryderus yn ei gylch. Mae Cwmni Dawns Cenedlaethol Cymru yn recriwtio hyd at 50 y cant o'i ddawnswyr o Ewrop. Mae'r rhain yn dysgu sgiliau y mae ein dawnswyr yng Nghymru yn eu dysgu, a gallant ddysgu oddi wrthynt a meithrin cysylltiadau gyda hwy yn y dyfodol. Felly, credaf fod yr hyn rydych wedi'i ddweud yn gryf iawn, a gobeithio y bydd eich Gweinidog wedi clywed ac y gall rannu'r pryderon hynny ar lefel y DU, a chydnabod pwysigrwydd datblygiadau a rhwydweithio diwylliannol yma yng Nghymru.
English: Because of that, Plaid Cymru believes strongly that it's crucial that Wales remains within the Erasmus+ programme, whatever happens in future in terms of our relations with the European Union. When Professor Claire Gorrara from Cardiff University provided evidence to the committee on this issue, before I joined the committee, she said that she would describe this programme as one that is at the very heart of the linguistic and intercultural well-being of Wales. She also described what she referred to as 'linguaphobia', suggesting that this was a direct result of the climate created by Brexit. She described a perception that people who don't speak English, but who speak other languages, are not a full part of the community. Certainly, we see anecdotal evidence that people are being insulted for speaking other languages on the street, particularly on public transport and elsewhere. My concern is that this trend will continue. Professor Gorrara also highlighted research undertaken by the British Council, which found that a third of the schools that responded believed that Brexit was having a negative impact on parents' and pupils' attitudes towards modern foreign languages.
Welsh: Oherwydd hynny, mae Plaid Cymru'n credu'n gryf ei bod hi'n hanfodol bod Cymru yn parhau gyda chynllun Erasmus+, beth bynnag sydd yn digwydd yn y dyfodol o ran ein perthynas â'r Undeb Ewropeaidd. Pan roddodd yr Athro Claire Gorrara o Brifysgol Caerdydd dystiolaeth i'r pwyllgor ar y pwnc hwn, cyn imi ymuno, dywedodd hi ei bod hi'n disgrifio'r cynllun hwn fel un sy'n gwbl greiddiol i les ieithyddol a rhyngddiwylliannol Cymru. Fe ddisgrifiodd hefyd yr hyn roedd hi'n ei gyfeirio ato fel 'linguaphobia', gan awgrymu bod hyn yn ganlyniad uniongyrchol i'r hinsawdd mae Brexit wedi'i greu. Disgrifiodd y canfyddiad nad yw pobl sydd ddim yn siarad Saesneg, ond sydd yn siarad ieithoedd eraill, yn rhan lawn o'r gymuned. Ac yn sicr rydym yn gweld tystiolaeth anecdotaidd fod pobl yn cael eu sarhau am siarad ieithoedd eraill ar y stryd, yn enwedig trafnidiaeth gyhoeddus a mannau eraill. Fy ngofid i yw y bydd y duedd hon yn parhau. Fe wnaeth yr Athro Gorrara hefyd dynnu sylw at ymchwil gafodd ei gynnal gan y Cyngor Prydeinig, y British Council, wnaeth ddarganfod fod traean o'r ysgolion wnaeth ymateb yn credu bod Brexit yn cael effaith negyddol ar agweddau rhieni a disgyblion tuag at ieithoedd tramor modern.
English: Bethan noted that Brexit would create the biggest financial shock of our lifetimes to arts and heritage, and I agree with that reading, and to compound that financial impact, our young people and our children will grow up without the same opportunities available to them as others have had, and that's a more fundamental shock to our very soul as a nation. It concerns me profoundly, this is something close to my heart as well, and I don't know how we can even begin to process that loss.
Welsh: Nododd Bethan y byddai Brexit yn creu sioc ariannol fwyaf ein hoes i dreftadaeth a'r celfyddydau, ac rwy'n cytuno gyda hynny, ac i waethygu'r effaith ariannol honno, bydd ein pobl ifanc a'n plant yn tyfu fyny heb gael yr un cyfleoedd ag y mae eraill wedi'u cael, ac mae honno'n sioc fwy sylfaenol i'n henaid fel cenedl. Mae'n peri pryder mawr i mi, mae hwn yn fater sy'n agos at fy nghalon innau hefyd, ac ni wn sut y gallwn ddechrau prosesu'r golled honno hyd yn oed.